ai4bharat/Pralekha huggingface dataset:
ریلوے کی وزارت
ریلوے کی ملازمت میں صنفی مساوات کو یقینی بنانے کے اقدامات
ریلوے، مواصلات اور الیکٹرانک اور انفارمیشن ٹیکنالوجی کے وزیر جناب اشونی ویشنو نے آج لوک سبھا میں ایک سوال کے تحریری جواب میں بتایا کہ مختلف سطح - 1 کے عہدوں پر انتخاب اور بھرتی میں خواتین کی شرکت کو بڑھانے کے لیے درج ذیل اقدامات کیے جا رہے ہیں:
- خواتین امیدواروں سے جمع کی گئی درخواست کی فیس امتحان میں شامل ہونے والیوں کو واپس کر دی جاتی ہے۔
- بیواؤں، مطلقہ خواتین اور عدالتی طور پر اپنے شوہروں سے الگ ہونے والی خواتین جو شادی شدہ نہیں ہیں ، کے لیے عمر کی بالائی حد میں 35 سال کی عمر تک رعایت دی گئی ہے۔
- سطح-1 زمروں کے لیے، خواتین امیدواروں کے لیے فزیکل ایفیشینسی ٹیسٹ  کے لیے کوالیفائینگ نرمی کے معیارات کا اطلاق ہوتا ہے۔
- آن لائن درخواست فارم کی سہولت اس بات کو یقینی بناتی ہے کہ خواتین ریلوے میں بھرتی کے نوٹیفکیشن کے لیے اپنے گھر سے بھی درخواست دے سکیں۔
- ریلوے میں بھرتی کے نوٹیفکیشن کی وسیع تشہیر کی جاتی ہے اور ہر امیدوار، قطع نظر جنس وغیرہ، اہلیت کے معیار کو پورا کرنے والا درخواست دینے کے لیے آزاد ہے۔
وزارت دفاع
وائس ایڈمیرل اجیندر بہادر سنگھ نے بحریہ کی مغربی کمان کے فلیگ آفیسر کمانڈنگ اِن چیف کے طور پر عہدہ سنبھالا
نئی دلّی ،30 نومبر/ وائس ایڈمیرل اجیندر بہادر سنگھ ، اے وی ایس ایم ، وی ایس ایم نے آئی این ایس شِکرا پر منعقد ایک تقریبی پریڈ میں وائس ایڈمیرل آر ہری کمار ، پی وی ایس ایم ، ای وی ایس ایم ، وی ایس ایم ، اے ڈی سی سے بحریہ کی مغربی کمان  کے فلیگ آفیسر کمانڈنگ اِن چیف  کے طور پر چارج لے لیا ہے ۔
ڈبلیو این سی کے فلیگ آفیسر کمانڈنگ اِن چیف کا چارج لینے سے پہلے وائس ایڈمیرل اے بی سنگھ ، بحریہ کی مشرقی کمان کے فلیگ آفیسر کمانڈنگ اِن چیف کے طور پر خدمات انجام دے رہے تھے ۔ وہ اُن چند کمانڈر اِن چیف میں سے ہیں ، جنہیں بھارتی بحریہ کی دونوں آپریشنل کمان کی سربراہی کرنے کا فخر حاصل ہے ۔
وائس ایڈمیرل اے بی سنگھ نے ممبئی کے نیول ڈاک یارڈ میں وکٹری ایٹ سی یاد گار – گورو اِستمبھ پر گلدائرہ نذر کرکے ، اُن جوانوں کو خراجِ عقیدت پیش کیا ، جنہوں نے ملک کی خدمت کے دوران اپنی عظیم قربانی پیش کی ۔
بحریہ میں یکم جولائی ، 1983 ء کو کمیشن لینے والے وائس ایڈمیرل اے بی سنگھ نیوی گیشن اور ڈائریکشن میں خصوصی مہارت رکھتے ہیں۔ یو پی سینک اسکول لکھنؤ اور نیشنل ڈیفنس اکیڈمی کھڑگ واسلا سے تعلیم حاصل کرنے والے اے بی سنگھ نے اپنی پہلی ماسٹرس ڈگری ویلنگٹن میں ڈیفنس سروس اسٹاف کالج میں اسٹاف کورس کے دوران مدراس یونیورسٹی سے حاصل کی ، جہاں انہیں اسکوڈر میڈل سے نوازا گیا ۔ انہوں نے 2005 ء میں برطانیہ کی کرین فیلڈ یونیورسٹی سے گلوبل سکیورٹی میں بھی ماسٹر ڈگری حاصل کی ۔
اَتی وششٹ سیوا میڈل اور وششٹ سیوا میڈل حاصل کرنے والے اے بی سنگھ نے بحریہ میں اپنے کیریئر کے دوران کئی اہم عہدوں پر کام کیا ہے ۔ وہ آئی این ایس کمورتا میں نیوی گیٹنگ آفیسر اور آئی این ایس رنجیت پر پر نیوی گیٹنگ آفیسر رہے ہیں ۔ انہیں ڈبلیو این سی میں بہت سے عہدوں پر کام کرنے کا وسیع تجربہ ہے ۔ اُن کی کمان کے تحت بحریہ کے کئی جہاز جیسے ویر  ، وِندھیا گری  ، تریشول  اور وِراٹ  شامل ہیں ۔ وہ پونے میں نیشنل ڈیفنس اکیڈمی ، کوچی میں نیوی گیشن اینڈ ڈائریکشن اسکول اور ویلنگٹن میں ڈیفنس سروس اسٹاف کالج میں بھی انسٹرکٹر رہے ہیں ۔
انہیں 2012 ء میں ریئر ایڈمیرل کے عہدے پر ترقی دی گئی ۔ اس کے بعد انہوں نے مشرقی بیڑے کی کمان حاصل کی ۔ 2015 ء میں وائس ایڈمیرل کے عہدے پر ترقی پانے سے پہلے ، وہ ممبئی میں ڈبلیو این سی کے ڈپٹی کمانڈر اِن چیف رہے اور بعد میں نئی دلّی میں انٹیگریٹیڈ ڈیفنس اسٹاف میں ڈپٹی چیف آف انٹیگریٹیڈ ڈیفنس اسٹاف  کے عہدے پر فائز رہے ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
 
U. No. 13497
(Visitor Counter : 120
امور خارجہ کی وزارت
کابینہ نے عالمی انوویشن شراکت داری سے متعلق ہندوستان اور برطانیہ کے مابین مفاہمت نامہ کومنظوری دے دی ہے جسکا اطلاق گذشتہ مدت سے ہوگا
نئی دہلی 05 مئی 2021: وزیر اعظم جناب نریندر مودی کی زیرصدارت مرکزی کابینہ نے حکومت جمہوریہ ہند کی وزارت برائے امور خارجہ اوربرطانیہ کے خارجہ ، دولت مشترکہ اور ترقیات کے دفتر  کے مابین گلوبل انوویشن پارٹنرشپ  سے متعلق مفاہمت کی یادداشت پر دستخط کرنےکی منظوری دی ہے جسکا اطلاق گذشتہ مدت سے ہوگا۔
مقاصد:
اس مفاہمت نامہ کے ذریعہ ، ہندوستان اور برطانیہ عالمی انوویشن شراکت داری کا آغاز کرنے پر متفق ہیں۔ جی آئی پی ہندوستانی اختراع کاروں کو تیسرے ممالک میں اپنی ایجادات کی پیمائش کرنے میں معاونت کرے گی اور اس طرح انھیں نئی منڈیوں کی تلاش اور خود پائیدار ہونے میں مدد ملے گی۔ یہ ہندوستان میں جدید ماحولیاتی نظام کو بھی فروغ دے گا۔ جی آئی پی اختراعات، پائیدار ترقیاتی اہداف  سے متعلق شعبوں پرتوجہ مرکوز رکھے گی جس کے تحت وصول کنندگان کو ایس ڈی جی حاصل کرنے میں مدد ملے گی۔
بیجوں کی مالی اعانت ، گرانٹ ، سرمایہ کاری اور تکنیکی مدد کے ذریعہ ، شراکت داری، ہندوستانی تاجروں اور اختراع کاروں کو ترقی پزیر ممالک کے انتخاب کے لئے، ان کے جدید ترقیاتی حل کی جانچ ، پیمائش اور ان کے جدید اختراعی حل کے لئے مدد کرے گی۔
جی آئی پی کے تحت منتخب کردہ اختراعات سے، پائیدار ترقیاتی، اہداف کے حصول میں تیزی آئے گی اور اہرام نما آبادی کی بنیاد کو فائدہ ہوگا اور اس طرح وصول کنندگان میں ایکویٹی اور شمولیت کو فروغ ملے گا۔
جی آئی پی سرحد پار اختراع کی منتقلی کے لئے ایک کھلا اور جامع ای مارکیٹ پلیس  بھی تیار کرے گی اور اس سے شفافیت اور احتساب کو فروغ دینے کے نتائج پر مبنی اثرات کی تشخیص پر توجہ دی جائے گی۔
صحت اور خاندانی بہبود کی وزارت
کووڈ-19 اپ ڈیٹ
ملک گیر ٹیکہ کاری مہم کے تحت اب تک 213.01 کروڑ  ٹیکے لگائے جاچکے ہیں
پچھلے 24 گھنٹے میں 25,83,815 ٹیکے لگائے گئے
سردست بھارت میں 56,745 مریض زیر علاج ہیں
زیر علاج مریضوں کی شرح فی الحال 0.13 فیصد ہے
شفایابی کی شرح فی الحال98.68 فیصد ہے
گذشتہ 24 گھنٹوں کے دوران 9,651 مریض رو بہ صحت ہوئے ہیں،اس طرح شفایاب ہونے والے مریضوں کی کل تعداد 4,38,65,016 ہوگئی ہے
گزشتہ 24 گھنٹے میں 7,219 نئے معاملے سامنے آئے ہیں
متاثرہ مریضوں کی یومیہ شرح  ہے
اسی طرح متاثرہ مریضوں کی ہفتہ واری شرح ہے
مجموعی طور پر اب تک 88.68 کروڑ ٹیسٹ کئے جاچکے ہیں؛ گذشتہ 24 گھنٹوں میں3,64,886 ٹیسٹ کئے گئے
صحت اور خاندانی بہبود کی وزارت
کووڈ - 19 ٹیکہ کاری کی تازہ ترین صورت حال
ریاستوں /مرکز کے زیرانتظام علاقو ں کو 46.23کروڑسے زیادہ ویکسین کی خوراکیں
مہیاکرائی گئیں
ریاستوں /مرکز کے زیرانتظام علاقوں اور اسپتالوں کے پاس ابھی بھی غیراستعمال شدہ ریکسین کی خوراکیں 2.18کروڑسے زیادہ تعداد میں موجود ہیں ، جنھیں مریضوں کو دیاجاسکتاہے
نئی دہلی28؍جولائی:مرکزی حکومت ملک بھرمیں کووڈ -19ٹیکہ کاری مہم کی رفتارکو تیز کرنے اوراس دائرہ کارکو وسعت دینے کے لئے پابندعہد ہے ۔ کووڈ -19ٹیکہ کاری مہم کو عام کرنے کے تیسرے مرحلے کی شروعات 21جون ، 2021کو کی گئی تھی۔ریاستوں اورمرکز کے زیرانتظام علاقوں کو مزید ویکسین اورقبل ازوقت ویکسین کی فراہمی کے ذریعہ ٹیکہ کاری مہم کو بہتربنایاگیاہے تاکہ یہ ریاستیں اورمرکز کے زیرانتظام علاقے بہترطورپر منصوبہ بندی کرسکیں ، اسی کے ساتھ ساتھ ویکسین کی فراہمی کے سلسلے کومتوازن بناسکیں ۔
ملک گیرٹیکہ کاری مہم کے ایک حصے کے طورپر ، ریاستوں اورمرکز کے زیرانتظام علاقوں کو کووڈ کے ٹیکہ بلاقیمت فراہم کراکے حکومت ہند ان کی مدد کرتی رہی ہے ۔ کووڈ -19ٹیکہ کاری مہم کافائدہ عوام الناس تک پہنچانے کے تیسرے مرحلے میں ، حکومت ہند ملک کے اندرویکسین تیارکرنے والی کمپنیوں کے ذریعہ تیارکردہ خوراکوں کو ان سے خریدکر ان کا 75فیصد حصہ ریاستوں اورمرکز کے زیرانتظام علاقوں کو فراہم کرانے جارہی ہے ۔
.
|
|
ویکسین کی خوراکیں
|
|

|
|
سپلائیڈ
|
|
46,23,27,530
|
|
پائپ لائن میں
|
|
1,20,70,820
|
|
کھپت
|
|
44,29,95,780
|
|
دستیاب بیلنس
|
|
2,18,10,422
اب تک ریاستوں /مرکزکے زیرانتظام علاقوں کو تمام وسائل کا استعمال کرتے ہوئے ویکسین کی 46.23کروڑسے زیادہ خوراکیں مہیاکرائی گئی ہیں ، اور مزید 12070820خوراکیں روانگی کے لئے تیارہیں ۔
آج صبح 8بجے تک موصول ہونے والی عبوری رپورٹ کے مطابق ، فراہم کردہ خوراکوں میں سے مجموعی طورپر 442995780خوراکیں استعمال کی جاچکی ہیں ، جن میں ضائع ہونے والی تعداد بھی شامل ہے ۔
ریاستوں /مرکز کے زیرانتظام علاقوں اور اسپتالوں کے پاس ابھی بھی غیراستعمال شدہ ریکسین کی خوراکیں 2.18کروڑسے زیادہ تعداد میں موجود ہیں ، جنھیں مریضوں کو دیاجاسکتاہے
کابینہ
کابینہ نے انڈیا انفراسٹرکچرفائنانس کمپنی لمٹیڈ کو اتھارائزڈز سرمائے اور ایکویٹی تعاون میں اضافے کی تجویز کو منظوری دی
نئی دہلی،11؍دسمبر:وزیر اعظم جناب نریندر مودی کی زیر قیادت مرکزی کابینہ نےآئی آئی ایف سی ایل کو اضافی ایکویٹی تعاون مہیا کرانے کی تجویز کو منظوری دے دی ہے۔ یہ اضافی تعاون، مالی سال 20-2019 میں 5300کروڑ روپے اور مالی سال 21-2020 میں 10,000کروڑ روپے ہے۔ اس تعاون کو ریگولر بجٹ تعاون یا ری کیپٹلائزیشن بانڈز کو جاری کرنے کے ذریعہ فراہم کیا جائے گا۔ اس متعلق اوقات، اصول و ضوابط، اقتصادی امور کے محکمے کے ذریعے طے کئے جائیں گے۔ کابینہ نے آئی آئی ایف سی ایل کے اتھارائزڈ سرمائے کو بھی 6000کروڑ روپے سے بڑھا کر25,000کروڑ روپے کردیا ہے۔
اہم اثرات:
اس تعاون کی منظوری سے آئی آئی ایف سی ایل کو مطلوبہ قرض کے لیے ہیڈروم بنانے میں مدد ملے گی۔ اس طرح وہ آئندہ پانچ سال میں بنیادی ڈھانچے کے شعبے میں حکومت کے ہدف شدہ سرمائے 100 لاکھ کروڑ روپے کے ساتھ بنیادی ڈھانچہ بڑے ٹکٹ پروجیکٹوں کو فائنانس کرنے کے اہل ہوجائے گا۔
وزارت اطلاعات ونشریات
سرکار نے- صنعت کی بات چیت میں میڈیا اور تفریحی سیکٹر کی صلاحیت کو اجاگر کرنے کے لئے حکمت عملی پر غوروخوض کیا گیا
مختلف پلیٹ فارموں کا فائدہ اٹھایا اور ہندوستان کو مواد مرکز بنانے کی سرکار کی کوششوں کی حمایت کی جائے:آئی اینڈ بی سیکریٹری نے میڈیا اور تفریحی صنعت سے اصرار کیا
جناب اپورو چندر، سیکریٹری، وزارت اطلاعات نشریات ، حکومت ہند 26ستمبر 2022ء کو ممبئی میں فلم صنعت کے متعدد اسٹیک ہولڈرز سے بات چیت کرتے ہوئے
آڈیو –ویزوئل سیکٹر کے فروغ کے لئے صنعت کے لئے سود مند پالیسوں کے، تعاون اور سرکار و صنعت کے اسٹیک ہولڈرز کے درمیان مستقل بات چیت کی ضرور ت ہے۔فلم شعبے میں اطلاعات و نشریات کی نوڈل ترقیاتی ایجنسی قومی فلم ترقیاتی کارپوریشن ، نے آج 26 ستمبر 2022 کو ممبئی میں اسٹیک ہولڈرز کے ساتھ ایک ایسی ہی میٹنگ کا انعقاد کیا جس میں مرکزی اطلاعات و نشریات کے سیکریٹری اپورو چندرا اور این ایف ڈی سی کے ایم ڈی ، روندر بھاکر نے شرکت کی۔
صنعت کی طرف سے ممتاز فلم سازوں اور صنعتی پیشہ وروں جیسے مڈوک فلم کے بانی دنیش ویجن، دھرما پروڈکشن کے سی ای او اپورو مہتا، ایان مکھرجی، آر بالکی، بون دنتیہ کے سی ای او وکرم ملہوترا، امیزن پرائم ویڈیو کے گورو گاندھی اور اپرنا پروہت، نیٹ فلِکس کی مونیکا شیرگل ، پین انڈیا کے چیئر مین جینتی لال گاڈا، بالا جی موشن پکچر کے سی ای او بھاونی سیٹھ، پروڈیور گلڈ آف انڈیا کے صدر شبھاسیش سرکار، پروڈیوسر گِلڈ آف انڈیا کے سی ای او نتن تیج آہوجا اور فلم ساز مہاویر جین اور مدھو منتینا نے کی۔
بات چیت ایم اینڈ ای صنعت کی اہلیت کو اجاگر کرنے کے لئے سرکار کے ذریعے کی گئی اسٹریٹیجک پہل کے آس پاس مرکوز تھی۔ فلم سہولیاتی دفتر کے توسط سے ہندوستان نے فلم سازی کو آسان بنانے کے لئے اطلاعات و نشریات کی وزارت کی کوششوں اور گھریلو و بین الاقوامی صنعت میں اپنی رسائی بڑھانے کے لئے انویسٹ انڈیا کے آن بورڈنگ پر روشنی ڈالی گئی۔ بین الاقوامی پیشکشوں اور قانونی طورپر مشترکہ فلم سازی کے لئے حال میں شروع کی گئی حوصلہ افزائی والی اسکیم پر تفصیل سے بات چیت کی گئی۔
ہندوستان کے بین الاقوامی فلمی میلہ کے آئندہ 53ویں ایڈیشن کو کامیاب بنانے کے ساتھ ساتھ صنعت کے لئے مواقع پیدا کرنے کی غرض سے سرکار کی کوششوں پر زور دیا گیا۔ڈرافٹ سینے میٹوگرافایکٹ 2021 میں کی گئی ترمیمات پر رد عمل مانگا گیا تھا۔ صنعت کے شرکاء سے موصول شدہ ردعمل مثبت تھا اور انہوں نے اتفاق رائے سے مجوزہ ترمیمات کو تسلیم کرلیا ۔
اسٹیک ہولڈرز کو ہندوستان نے تھیٹر کی اکثریت کے تئیں صنعت کی تشویش پر وزارت کی منشا سے بھی مطلع کرایاگیا اور اس کے نتیجے میں سنگل وِنڈو ایکو سسٹم کی ترقی اور اسکرین ؍تھیٹرکی تعمیر کی اجازت میں آسانی کے لئے ایک ماڈل قانون زیر غور ہے۔ صنعت کی توجہ آڈیوو-ویوزئل سیکٹر میں وزارت کے ذریعے کی جارہی دیگر مداخلتوں کی طرف مبذول کرائی گئی۔
اطلاعات و نشریات کی وزرت میں سیکریٹری اپورو چندر انے آج کی بات چیت کو فائدہ مند بتایا اور کہا کہ صنعت کے ساتھ جڑاؤ نے فلم صنعت کو رفتار دینے کے لئے وزارت کے ذریعے کی جارہی کوششوں سے مختلف اسٹیک ہولڈرز کو باخبر کرنے کا ایک صحیح موقع مہیا کیا ۔ شرکاء کا ردعمل حوصلہ افزا تھا اور ہم نے ان سے ان مختلف پلیٹ فارموں کا فائدہ اٹھانے اور ہندوستان کو عالمی مواد مرکز بنانے کی ہماری کوشش کی حمایت کرنے کی درخواست کی ہے۔
اقلیتی امور کی وزارتت
اقلیتی اداروں میں اراکین کی نامزدگی
نئی دہلی، 2/دسمبر 2021 ۔ اقلیتی امور کے مرکزی وزیر جناب مختار عباس نقوی نے آج لوک سبھا میں ایک تحریری جواب میں بتایا کہ اقلیتی امور کی وزارت کے انتظامی کنٹرول میں آنے والے ادارے ہیں:  حج کمیٹی آف انڈیا ،  سینٹرل وقف کونسل ،  نیشنل وقف ڈیولپمنٹ کارپوریشن،  مولانا آزاد ایجوکیشن فاؤنڈیشن،  قومی اقلیتی کمیشن،  نیشنل مائنارٹیز ڈیولپمنٹ اینڈ فائیننس کارپوریشن اور  درگاہ خواجہ صاحب، اجمیر۔ مذکورہ اداروں میں سے لوک سبھا کے اراکین کی نامزدگی دو اداروں یعنی سی ڈبلیو سی، نئی دہلی اور حج کمیٹی آف انڈیا، ممبئی میں وقف ایکٹ 1995 کے سیکشن 9  کے مطابق ہوتی ہے۔ مرکزی حکومت لوک سبھا کے دو اراکین پارلیمنٹ  کو سینٹرل وقف کونسل کے اراکین کے طور پر نامزد کرنے والی ہے۔ مزید برآں حج کمیٹی ایکٹ، 2002 کے سیکشن 4 کے تحت لوک سبھا کے مسلم اراکین میں سے دو کو لوک سبھا کے اسپیکر کے ذریعے حج کمیٹی آف انڈیا میں نامزد کیا جائے گا۔ عہدوں کا خالی رہنا اور ان عہدوں کا بھرا جانا ایک جاری رہنے والا عمل ہے اور اس کام کی انجام دہی متعلقہ قوانین کے التزامات اور حکومت کی پالیسیوں کے مطابق ہوتی ہے۔
نیتی آیوگ
اٹل انوویشن مشن نے کمیونٹی انوویٹر فیلوشپ کے لیے ایپلی کیشنز لانچ کیں
اٹل انوویشن مشن ، نیتی آیوگ نے یکم دسمبر 2022 بروز منگل معاشرے کے خواہش مند اختراع کاروں کو علم کی سہولت فراہم کرانے اور بنیادی ڈھانچے کی مدد، جو کہ ان کی صنعت کاری کے سفر کے لئے ضروری ہے، فراہم کرانے کے لئے یو این ڈی پی انڈیا کے تعاون سے نیتی آیوگ کے اٹل انوویشن مشن کی ایک پہل ہے کمیونٹی انوویٹر فیلوشپ  کے لیے ایپلی کیشن لانچ کرنے کا کیا ہے ۔ اے آئی ایم کے اٹل کمیونٹی انوویشن سینٹر  میں اس وقت 22 کمیونٹی انوویٹر فیلوز کو انکیوبیٹ کیا جا رہا ہے۔
کمیونٹی انوویٹر فیلو ایک کاروباری ذہن رکھنے والا فرد ہوتا ہے، جس کے پاس اپنے کاروبار کے ذریعے کمیونٹی کے چیلنج کو حل کرنے کا خیال ہوتا ہے۔ فیلو کے سفر کو 5 مراحل میں ترتیب دیا گیا ہے اور درخواست دہندگان اس لنک پر جا سکتے ہیں - https://aim.gov.in/acic-fellowship.php
لانچ کے موقع پر خطاب کرتے ہوئے اے آئی ایم کے مشن ڈائریکٹر ڈاکٹر چنتن ویشنو نے کہا کہ ’’مائیکرو سطح پر، اسٹارٹ اپ انقلاب ہندوستان کے ٹیئر 2 اور ٹیئر 3 شہروں تک پہنچ گیا ہے اور اس ان خطوں میں اسٹارٹ اپ ایکو سسٹم کو فروغ دیا ہے۔ صحت دیکھ ریکھ، تعلیم، زراعت، مالیاتی خدمات جیسے معاملات میں بڑے پیمانے پر مقامی مسائل کو حل کرنا اٹل انوویشن مشن کے لیے کلیدی محرک ہے تاکہ نچلی سطح پر مقامی معاشرے کے مسائل حل کرنے کے لئے اختراع کاروں کو بااختیار بنایا جا سکے۔ اسٹریٹجک مقامات کے ساتھ اٹل کمیونٹی انوویشن سینٹرز نچلی سطح کے اختراع کاروں میں ان کے مکمل کیریئر کے متبادلوں کے طور پر کاروباری صلاحیت کو آگے بڑھانے کا کام کررہے ہیں۔ فیلوشپ کے لیے ایپلی کیشن کے اس لانچ کے ساتھ ہم درخواست دہندگان سے اپیل کرتے ہیں کہ وہ کمیونٹی میں تبدیلی پیدا کرنے کے سفر پر روانہ ہوں۔
یہ ایک سال پر محیط فیلوشپ پروگرام ہے جس میں ایک خواہشمند کمیونٹی اختراع کار اپنے سماجی و اقتصادی پس منظر سے قطع نظر درخواست دے سکتا ہے جس کا مقصد ایک ایسا سازگار ماحول پیدا کرنا ہے جہاں علم، رہنمائی، کمیونٹی انضمام اور شمولیت مناسب انفراسٹرکچر اور فنڈنگ کے ذریعے ترقی کر سکے۔ اس فیلوشپ کے دوران، ہر فیلو کی میزبانی اٹل کمیونٹی انوویشن سینٹر میں کی جائے گی اور وہ اپنے آئیڈیا پر کام کرتے ہوئے ایس ڈی جی سے آگاہی، کاروباری مہارت اور زندگی کی مہارتیں حاصل کریں گے ۔
اے آئی ایم پورے ملک میں اٹل کمیونٹی انوویشن سینٹرز  قائم کر رہا ہے۔ فی الحال ایسے 14 مراکز ہیں، جو 9 ریاستوں میں پھیلے ہوئے ہیں اور مستقبل قریب میں 36 مزید قائم کئے جائیں گے جس سے ان کی مجموعی تعداد بڑھ کر 50 ہوجائے گی۔
فیلوشپ کے واسطے درخواست دینے کا لنک:
https://docs.google.com/forms/d/e/1FAIpQLSd8v1_D8DntoHPr9rSL1rBSeBCF2cUKgt4k-h4AiOVGV6BFBA/viewform
سی آئی ایف کے بارے میں: https://aim.gov.in/acic-fellowship-program-structure.php
۔۔۔۔۔۔۔۔۔۔۔
ش ح۔ا گ۔ن ا۔
U-13182
(Visitor Counter : 60
اسٹیل کی وزارت
سبز فولاد کی فروغ
ماحولیات، جنگلات اور آب وہوا کی تبدیلی کی وزارت  کی طرف سے سال 2010 کے لیے اقوام متحدہ کے فریم ورک کنونشن آن کلائمیٹ چینج کو ہندوستان کی پہلی، دوسری اور تیسری دو سالہ اپ ڈیٹ رپورٹس  میں، لوہے اور اسٹیل کے شعبے سے اخراج کی شرح 2014 اور 2016 میں، بالترتیب 95.998 ملین ٹن سی او 2، 154.678 ملین ٹن سی او 2اور 135.420 ملین ٹن سی او 2رہی۔
فولاد کی وزارت 2070 تک نیٹ-زیرو ہدف کے لیے پرعزم ہے۔ اس کے تئیں، مختصر مدت میں  میں، توانائی اور وسائل کی کارکردگی کے ساتھ ساتھ، قابل تجدید توانائی کے فروغ کے ذریعے اسٹیل کی صنعت میں کاربن کے اخراج میں کمی پر توجہ مرکوز کی جا رہی ہے۔ درمیانی مدت  کے لیے، گرین ہائیڈروجن اور کاربن کیپچر کا استعمال، استفادہ اور ذخیرہ کرنے پر توجہ مرکوز کی گئی ہے۔ طویل مدت  کے لیے، خلل ڈالنے والی متبادل تکنیکی اختراعات خالص صفر تک منتقلی کو حاصل کرنے میں مدد کر سکتی ہیں۔ اس مقصد کے لیے وزارت فولاد مختلف شراکت داروں کے ساتھ مسلسل رابطے میں ہے۔
فولاد کی صنعت میں ڈیکاربونائزیشن کو فروغ دینے کے لیے اٹھائے گئے اقدامات میں شامل ہیں:-
- اسٹیل اسکریپ ری سائیکلنگ پالیسی، 2019، فولاد بنانے میں کوئلے کے استعمال کو کم کرنے کے لیے مقامی طور پر تیار کردہ اسکریپ کی دستیابی کو بڑھاتی ہے۔
- نئی اور قابل تجدید توانائی کی وزارت  نے گرین ہائیڈروجن کی پیداوار اور استعمال کے لیے نیشنل گرین ہائیڈروجن مشن کا اعلان کیا ہے۔ فولاد کے شعبے کو بھی مشن میں شراکت داربنایا گیا ہے۔
- iii. موٹر وہیکلز  ضابطے ستمبر 2021، فولاد کے شعبے میں اسکریپ کی دستیابی میں اضافہ کرے گا۔
- iv. جنوری 2010 میں، ایم این آر ای کے ذریعہ شروع کیا گیا قومی شمسی مشن،شمسی توانائی کے استعمال کو فروغ دیتا ہے اور فولاد کی صنعت کے اخراج کو کم کرنے میں بھی مدد کرتا ہے۔
- پرفارم کریں، حاصل کریں اور تجارت کریں  اسکیم، بہتر توانائی کی کارکردگی کے قومی مشن کے تحت، توانائی کی کھپت کو کم کرنے کے لیے فولاد کی صنعت کو ترغیب دیتی ہے۔
- vi. فولاد کے شعبے نے جدیدیت اوراے ایم پی میں، عالمی سطح پر بہترین توسیعی دستیاب ٹیکنالوجیوں  کو اپنایا ہے۔
- جاپان کی نیو انرجی اینڈ انڈسٹریل ٹیکنالوجی ڈیولپمنٹ آرگنائزیشن ، توانائی کی کارکردگی میں بہتری کے ماڈل پراجیکٹس کو فولاد کے پلانٹوں میں لاگو کیا گیا ہے۔
وزارت، مینوفیکچررز کے درمیان سبز اسٹیل کی ابھرتی ہوئی مارکیٹ کے بارے میں بیداری پیدا کرنے پر توجہ مرکوز کر رہی ہے۔
یہ معلومات فولاد اور دیہی ترقی کے مرکزی وزیر مملکت جناب فگن سنگھ کلاستے نے آج لوک سبھا میں ایک تحریری جواب میں فراہم کی ۔
سائنس اور ٹیکنالوجی کی وزارت
آئی آئی ٹی گواہاٹی نے کووڈ – 19 کے لیے کم قیمت تشخیص کٹیں تیار کی ہیں
نئی دہلی،19جون 2020 / نوویل کورونا وائرس کی شکنجے سے باہر آنے کے لیے صحیح جانچ ضروری ہے۔ اس سلسلے میں کوششوں میں اضافہ کرتے ہوئے گواہاٹی کے انڈین انسٹی ٹیوٹ آف ٹیکنالوجی نے آر آر اینیمل ہیلتھ کیئر لمیٹڈ اور گواہاٹی میڈیکل کالج و اسپتال جی ایم سی ایچ کے ساتھ مل کر کم قیمت والی تشخیص کٹیں تیار کی ہیں۔ یہ ہیں وائرل ٹرانسپورٹ میڈیا وی ٹی ایم کٹیں، آر ٹی – پی سی آر کٹیں اور آر این اے آئی سولیشن کٹیں ۔
وی ٹی ایم کٹیں پہلے مرحلے کا وسیلہ ہیں جنہیں کسی انفرادی وسیلے سے ناک یا منھ سے پھریری کے ذریعے نمونہ حاصل کر کے اس کی جانچ کے لیے لیباریٹری کو مخصوص طریقے سے بھیجے جانے میں استعمال کیا جاتا ہے۔ اس مدت کے دوران اگر وائرس موجود ہے تو نمونہ ، جانچ کا عمل پورا ہونے تک صحیح سلامت برقرار رہنا چاہیے۔
آئی آئی ٹی گواہاٹی کے سرکردہ محقق پروفیسر پرمیسور کرشنن ایئر نے کہا کہ ‘‘کٹوں کی قیمت کم کرنے کے لیے ہم ایسے سامان کا استعمال کرتے ہیں جو مقامی مارکیٹ میں دستیاب ہو اور عالمی صحت تنظیم کی سفارشات کے مطابق ہو۔ ہم نے ان کٹوں کی دو کھیپیں آسام کے قومی صحت مشن اور جی ایم سی ایچ کے حوالے کی ہیں۔ ہم یہ کٹیں لوگوں کو بڑے پیمانے پر دستیاب کرانے کے لیے بڑی تعداد میں تیار کر رہے ہیں۔ ’’
 لکشمی رمن ادیل، پی ایچ ڈی طالبعلم ، ڈاکٹر پنکج چودھری  ، پروفیسر پرمیسور ایئر اور پروفیسر سدھارتھ گھوش  ، ڈاکٹر انل بڈکر 
یہ مکمل پیکیج وائرل کے نمونوں کو اکٹھا کرنے ، ایک جگہ سے دوسری جگہ لے جانے ، ان کا بندوبست کرنے اور دیر تک فریجر میں رکھے جانے کی لیے موزوں ہے۔ پروفیسر ایئر نے کہا کہ ان کٹوں سے، آسام میں کم قیمت اور اعلیٰ کوالیٹی کی حفظان صحت مصنوعات میں اضافہ ہوگا اور عالمی درجے کی کٹوں کی فراہمی ہوگی۔ نیز حفظان صحت سے متعلق پیشہ وروں کو روزگار کے موقع فراہم ہوں گے۔
۔۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
U – 3387
(Visitor Counter : 157
کابینہ
مرکزی کابینہ نے دوہرے ٹیکسیشن سے بچنے اورآمدنی پرمحصول  سے متعلق مالی چوی روک تھام کے لئے ہند اورسری لنکا کے درمیان معاہدے میں ترمیم کرنے کے پروٹوکال کو منظوری دی
نئی دہلی، 12 فروری :وزیراعظم نریندرمودی کی سربراہی میں آج مرکزی کابینہ نے دوہرے ٹیکس سے بچنے کے معاہدے اورآمدنی پرٹیکس سے متعلق مالی چوری کی روک تھام کے لئے ہندوستان اورسری لنکا کے مابین معاہدے میں ترمیم کرنے والے پروٹوکال پردستخط کرنے اور اس کی تصدیق کرنے کو منظوری دے دی ہے ۔
اثرات :
پیش لفظ متن کی تجدید اورپرنسپل پرپز ٹسٹ  کی شمولیت سے دوہرے ٹیکس بچاومعاہدے  میں ناجائزاستعمال مخالف تجاویز سے ٹیکس ضوابط میں خامیوں اورمس میچز کا فائدہ اٹھانے والی ٹیکس اسکیموں ، حکمت عملیوں کی روک تھام میں مدد ملے گی ۔
تفصیلات :
1-ہنداورسری لنکا کے درمیان موجودہ ڈی ٹی اے اے پر22جنوری ، 2013 کو دستخط ہوئے تھے اور یہ معاہدہ 22اکتوبر ، 2013کو نافذ کیاگیاتھا۔
2-ہنداورسری لنکا انکلوسیوفریم ورک  کے رکن ہیں ، اس لئے ان سے شمولیت فریم ورک ممالک کے ساتھ اپنے ڈی ٹی اے اے سے متعلق جی ۔20اورای سی ڈی بی ای پی ایس ایکشن رپورٹ کے تحت کم از کم معیارات کو نافذکرنا ضروری ہے ۔ بنیادی ٹیکس چوری روک تھام اورمنافع منتقلی  یاباہمی /دوطرفہ معاہدے کے ذریعہ ٹیکس معاہدے سے متعلق اقدامات کو نافذ کرنے کے لئے کثیرجہتی معاہدے کے ذریعہ بی ای پی ایس ایکشن 6تحت کم از کم معیارات کو پورا کیاجاسکتاہے ۔
3-ہندوستان ایم ایل آئی پردستخط کرنے والا ملک ہے جب کہ سری لنکا نے اب تک ایم ایل آئی پردستخط نہیں کئے ہیں ۔ اس ہندوستان اورسری لنکا ڈی ٹی اے اے میں ترمیم کرنے اورجی ۔20او ای سی ڈی بیس ٹیکس چوری اور منافع منتقلی  اسکیم کے ایکشن 6کے تحت معاہدے کے ناجائز استعمال کے بارے میں کم از کم معیارات کو پورا کرنے کے لئے پرنسپل پرپز ٹسٹ  پروویژنز کو بھی شامل کرنا دوطرفہ طورپر ضروری ہے ۔
پس منظر:
ہندوستان اور سری لنکا کے درمیان موجودہ دوہراٹیکس بچاو ٔ معاہدہ  پر22جنوری ، 2013 کو دستخط کئے گئے تھے اوریہ 22اکتوبر ، 2013 کو نافذ کیاگیاتھا۔ ہندوستان اورسری لنکاانکلوسیوفریم ورک کے رکن ہیں ۔ اس لئے ان سے شمولیت فریم ورک ممالک کے ساتھ اپنے ڈی ٹی اے اے کے متعلق جی ۔20او ای سی ڈی بی ای پی ایس ایکشن رپورٹ کے تحت کم از کم معیارات کو نافذ کرنا ضروری ہے ۔ بیس ٹیکس چوری روک تھام اورمنافع منتقلی  یادوطرفہ /باہمی معاہدے کے ذریعہ ٹیکس معاہدے سے متعلق تجاویز یا اقدام کو نافذ کرنے کے لئے کثیر جہتی معاہدے کے ذریعہ پی ای پی ایس ایکشن ۔6کے تحت کم از کم معیارات کو پورا کیاجاسکتاہے ۔ ہندوستان ایم ایل آئی پردستخط کرنے والا ملک ہے ۔
کامرس اور صنعت کی وزارتہ
تعاون واشتراک اور عزم بھارت اور آسیان ملکوں کے درمیان کلیدی شراکت داری کی رہنمائی کریں گے:پیوش گوئل
بھارت نے خود کو مشکل دور میں دنیا کو بھروسے مند شراکت دار کے طور پر ثابت کیا ہے: گوئل
کامرس اور صنعت کے مرکزی وزیر جناب پیوش گوئل نے آج کہا ہے کہ 3سی یعنی تعاون واشتراک اور عزم بھارت اور آسیان ملکوں کے درمیان کلیدی شراکت داری کی رہنمائی کریں گے۔ آسیان- انڈیا بزنس کونسل کی ورچوئل کانفرنس سے خطاب کرتے ہوئے جناب گوئل نے کہا کہ کووڈ انیس عالمی وبا کے دور نے بھارت کو ایک منفرد اور انوکھا موقع فراہم کیا ہے اور اس نے خود کو دنیا کے سامنے ایک بھروسے مند شراکت دار کے طور پر پیش کیا اور ثابت کیا ہے۔ جناب گوئل نے آسیان خطے کے ساتھ دوستی کا ہاتھ بڑھایا۔ جسے انہوں نے گہرا اور قیمتی ساجھیدار اور ترقی میں تعاون دینے والا بتایا۔
وزیر موصوف نے کہا کہ اتم نربھر بھارت ایک کفیل ملک کی طرف اشارہ کرتا ہے جو مساوی اور غیر جانبدارانہ شرطوں پر طاقت اور خود اعتمادی سے دنیا کے ساتھ جڑنے کے لئے تیار ہے۔ انہوں نے کہا کہ بھارت اور آسیان مختلف وجوہات کی بنا پر پوری طرح تجارتی صلاحیت کو نہیں بڑھاپائے ہیں، لیکن اب وقت ہے کہ تجارت کو وسعت دی جائے۔ سبھی متعلقہ ممالک اور تاجروں کی تشویش کو دور کیا جائے اور اختلافات کو سلجھانے کے لئے میٹرکس کھولی جائے۔
انہوں نے تاجروں کے توسط سے آسیان کے لئے بھارت کی دوستی اور ساجھیداری بڑھایاگیا ہے تاکہ دونوں شراکت دار ایک ساتھ کامیاب ہوں، محفوظ مستقبل کے ساتھ ساتھ ایک ساتھ کام کرسکیں اور خوشحالی حاصل کرسکیں اور 300 ارب ڈالر کی تجارت کا نشانہ حاصل کرسکیں۔ جناب گوئل نے کہا کہ بزنس کونسل کی میٹنگ ایک اچھا فورم ہے، جہاں ایک دوسرے کی تشویش پر بحث کی جاسکتی ہے اور بہترین طور طریقے اور ایک دوسرے کے خیالات معلوم کیے جاسکتے ہیں اور مسائل کی نشاندہی کی جاسکتی ہے۔
جناب گوئل نے کہا کہ عالمی وبا کے ابتدائی دنوں میں ہندوستان کووڈ انیس سے نمٹنے کے لئے اپنی ضرورتوں کے واسطے دنیا کے سامنے گیا، لیکن بہت زیادہ کھینچاؤ دیکھنے کو نہیں ملا، کیونکہ ہر کوئی اپنی ضرورتوں کے مطابق چل رہا تھا، لیکن دوسری طرف بھارت نے دوائیاں فراہم کرنے کی صلاحیت کے ساتھ دنیا کے لئے فارمیسی کےطور پر کام کیا۔ ہم نے دنیا کے 150 سے زیادہ ملکوں میں خاص طور سے کم ترقی یافتہ ملکوں کے لئے دنیا کے ہر حصے میں دواؤں کی سپلائی کی۔ شروع میں بندشیں لگائی گئیں تھیں۔ اس بات کو یقینی بنانے کے نیک ارادے کے ساتھ کہ غریب ملک دواؤں سے محروم نہ رہیں۔ اس سب سے پتہ چلتا ہے کہ بھارت ایک لچیلا ملک ہے۔ ایک قابل بھروسہ ساتھی اور حقیقت میں ایک دوست ہے۔
جناب گوئل نے کہا کہ ہندوستان نے پی پی ای، ماسک بنانے کی مناسب صلاحیت حاصل کی ہے اور ہماری جانچ کی صلاحیت جو ایک ہزار سے کم تھی، وہ ہر روز لگ بھگ دس لاکھ ہوگئی ہے۔ ہم وزیر اعظم جناب نریندر مودی کی قیادت میں خود کفیل بن رہے ہیں۔ جناب گوئل نے کہا کہ اس مدت کے دوران بھارتی شہریوں نے سوشل ڈسٹینسنگ  کو بنائے رکھنے کے لئے اپنے عزم اور حساسیت کو فروغ دیا، تاکہ صفائی ستھرائی پر مناسب توجہ دینے کے لئے ہر وقت ماسک پہننا اور نزدیکی کا دھیان رکھا ۔
مرکزی وزیر نے کہا کہ ہندوستان کے لچکدار رویے، مسائل کو حل کرنے کی صلاحیت اور اس کی اجتماعی کوششوں سے یہ یقینی ہوسکا کہ ہم زندگی اور روزی روٹی کا تحفظ کرسکتے ہیں۔ انہوں نے کہا کہ ہم نے زندگیوں کو بچانے کے لئے سخت ترین لاک ڈاؤن نافذ کیا اور پھر لوگوں کی روزی روٹی کا خیال رکھتے ہوئے فوراً ان لاک کو یقینی بنایا۔
...............................................................
م ن، ح ا، ع ر
U-4853
(Visitor Counter : 156